Diari Oficial de la Generalitat Valenciana


Sumari del DOGV 5454, del 20-02-2007 (2007/1573)

Subministrament de 30 ordinadors personals per al seu ús en les diverses Agències de la Fundació Servici Valencià d'Ocupació de la Comunitat Valenciana, situades en distintes localitats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5454

Data del DOGV
:   20-02-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/1573


Data del document
:   17-01-2007

Organisme emissor
:   Fundación Servicio Valenciano de Empleo de la Comunidad Valenciana

Tipus de document
:   Anunci

Descriptors 

:   * Fundació Servici Valencià d'Ocupació
    * contracte de subministraments
    * equip informàtic
    * licitació
    * fundació

1. Objecte de l'Oferta  
Subministrament i entrega de 30 ordinadors en les Agències de la Fundació, situades en distintes localitats de la Comunitat Valenciana.  
2. Característiques generals  
Ordinadors personals amb ampliació de la garantia -tant en peces com en mà d'obra- fins a quatre anys "in situ" amb termini d'atenció garantit l'endemà laborable (NBD).   
3. Prestacions complementàries  
Versió en vigor d'Adobe Acrobat Reader, preferiblement instal·lada. No interessa l'oferiment de llicències de programari tipus antivirus, etc.   
4. Característiques tècniques  
Els detalls tècnics que seguixen són els requisits mínims per a considerar l'Oferta. Les millores o elements addicionals es valoraran com a tals.  
- Processador Intel® Core- 2 Duo E6600 o superior  
- Caché 512 KB, 1, 2 o 4 MB de caché de nivell 2  
- Bus del sistema frontal a 800 MHz o superior  
- Chipset Intel® 965Q Express o superior  
- Memòria: 1 Gb o superior  
- Sistema operatiu Windows XP professional, amb el Service Pack més recent segons data d'entrega. No interessen ofertes del sistema operatiu Windows Vista-   
- Disquetera: No ha de portar-la  
- Disc dur: 80GB o superior (velocitat mínima 7200 rpm) SATA o superior (SAS)  
- CD ROM >= 24x   
- Altaveu intern  
- Targeta de so  
- Targeta de xarxa 10/100/1000 Gigabit   
- Ports USB 2.0, almenys, 6.  
- Xassís amb factor de forma reduït  
- Pantalla Plana 17", amb relació de contrast >= 600:1; temps de resposta a l'actualització <=8 ms i distància entre píxels <= 0.264 mm  
- Teclat   
- Ratolí Òptic amb 2 botons i roda   
5. Criteris de valoració  
A més dels resultants del compliment estricte de les característiques citades en el punt anterior, es valorarà de mode particular la capacitat que posseïsquen tant del subministrador com del fabricant dels equips per a complir amb garantia suficient les especificacions que es mencionen al llarg de l'oferta. A criteri de la FSVE, l'anterior deixa fora de concurs els denominats ordinadors "clònics".  
6. Termini d'entrega  
Es fixa com a termini d'entrega un màxim de 30 dies naturals a comptar del següent a la comunicació de la resolució de l'Oferta, per part de la mesa de contractació, a l'empresa adjudicatària.   
Transcorregut el dia número 35 sense que s'haja produït l'entrega completa dels béns objecte d'esta oferta s'aplicaran penalitzacions equivalents a l'1% del valor final de l'Oferta per cada dia de retard.  
7. Preu màxim IVA inclòs  
El preu màxim admissible és de 30.500 euros.   
8. Pagament del preu  
A esta operació se li aplicarà la forma de pagament habitual de la Fundació, a cent vint (120) dies de la data de factura, per mitjà de transferència bancària, sent el dia de pagament el desé quint de cada mes, excepte el mes d'agost, que es considera inhàbil estos efectes.  
La factura no ha de ser emesa fins que la firma adjudicatària haja rebut la conformitat per part de la FSVE. La sola firma dels albarans d'entrega de la mercaderia no pot considerar-se com un document de conformitat.  
9. Presentació d'Ofertes  
Les Ofertes han de presentar-se en la seu de la Fundació Servici Valencià d'Ocupació de la Comunitat Valenciana (carrer Sant Vicent, 16, pis quint, porta primera, 46658 València) per escrit (en mà o per correu postal o semblant). No s'acceptarà l'entrega d'Ofertes per fax o correu electrònic, ni tampoc cap altra de les fórmules previstes en la Llei 30/1992.  
Junt amb les Ofertes és preceptiu aportar certificació d'estar al corrent de les obligacions tributàries estatals i autonòmiques i la documentació relacionada en l'apartat 6 sobre el personal.  
El termini de presentació finalitzarà 20 dies hàbils després de la publicació d'este anunci en el DOGV, donant fe de la data d'entrega el registre d'entrada de la pròpia Fundació i no el possible mata-segells de correus. L'oferta ha de mantindre's per tres mesos.  
10. Altres dades  
El telèfon de contacte per a qualsevol consulta és el 042.63.79.39. Tots els requisits del concurs estan continguts en este anunci; no existixen, per tant, plecs de condicions tècniques o administratives addicionals.  
València, 17 de gener del 2007.- El director-gerent: Elías Amor Bravo.   
ANNEX  
Avaluació de proveïdors en la Fundació Servici Valencià d'Ocupació  
Quan un nou proveïdor inicia la seua relació amb la Fundació, se li sotmet a un període de prova de sis mesos.  
Si transcorregut este temps, el proveïdor no ha incorregut en cap no conformitat greu (interrupció de l'activitat i/o del servici o reclamació per escrit de la FSVE), se li inclou en La Llista de Proveïdors Acceptats (LPA) com a Proveïdor Històric.  
Tots els proveïdors integrants de la LPA són sotmesos a l'avaluació continuada. L'avaluació continuada arreplega la fiabilitat en matèria de qualitat demostrada al llarg del temps per un proveïdor en els seus servicis a la FSVE. El criteri de la dita avaluació és mantindre les condicions inicials, en tant que no es produïxen incidències.  
El registre de les incidències es realitza en el "Registre de No Conformitats" i en una "Fitxa de qualitat del proveïdor" a fi de dur a terme el seu seguiment.  
Qualsevol que en un període d'un any (o en el seu lloc, dotze entregues) genere 3 o més incidències seguides o un total de 5 sobre les de l'any ha de ser eliminat de la LPA  
Les incidències de qualitat dels proveïdors es revisen cada sis mesos amb l'objecte d'actuar sobre ells si procedix.  
Quan un proveïdor siga eliminat de La Llista de Proveïdors Acceptats, Qualitat emetrà un comunicat a tota l'organització i que impedix contractar amb ell nous treballs.  
Qualsevulla comanda posterior a un proveïdor rebutjat ha de ser aprovat explícitament per Gerència. Per a això, es fa notar la seua condició de proveïdor rebutjat en l'expedient d'autorització de la compra.  
Les dades de les Fitxes d'aquells proveïdors que deixen de prestar servicis a la FSVE s'arxivaran durant 3 anys a partir de la data de la seua última entrega.